CELEX: 32012R1130
Language: hu
Date: 2012-11-26 00:00:00
Title: A Bizottság 1130/2012/EU végrehajtási rendelete ( 2012. november 26. ) egyes áruk Kombinált Nómenklatúra szerinti besorolásáról

1.12.2012   
            
            
               HU
            
            
               Az Európai Unió Hivatalos Lapja
            
            
               L 331/19
            
         A BIZOTTSÁG 1130/2012/EU VÉGREHAJTÁSI RENDELETE
   (2012. november 26.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódex Bizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 26-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Három kerékből, egy vázból, egy ülésből, két lábtartóból és két kormányrúdból álló kerékpár.
                  A kormányrudak irányításra és kézzel hajtott pedálokként használhatók, mivel közvetlenül kapcsolódnak a forgattyús hajtóműhöz és a sebességváltóműhöz.
                  Az ülés egy, a kerékpáros hátát és fejét alátámasztó, megemelt résszel rendelkező lapos felület.
                  
                      (1) Lásd a képet.
               
               
                  8712 00 70
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8712 00 és a 8712 00 70 KN-kód szövege határozza meg.
                  A 8713 vtsz. alá történő besorolás kizárt, mivel ez a vámtarifaszám kizárólag a speciálisan a fogyatékos személyek közlekedéséhez tervezett rokkantkocsikat, kerekesszékeket vagy hasonló közlekedési eszközöket foglalja magában. A speciálisan a fogyatékos személyeknek tervezett kerékpárok a 8712 vtsz. alá sorolandók (lásd még a 8712 vtsz.-hoz tartozó HR-magyarázat második bekezdésének 4. pontját).
                  Ezért a kerékpárt a 8712 00 70 KN-kód alá, más kerékpárként kell besorolni.
               
            
         
      
         (1)  A kép csupán tájékoztató jellegű.